'''De lange knives nat''' (tysk: {{audio|De-Nacht der langen Messer.ogg|Nacht der langen Messer}}), også kaldet '''''Röhm-Putsch''''' (''Röhmkuppet'') eller '''Operation Kolibri''', var en udrensning, som fandt sted i [[Nazityskland]] mellem [[30. juni]] og [[2. juli]] [[1934]], da det [[nationalsocialisme|nationalsocialistiske]] styre gennemførte en række politiske likvideringer. Førende skikkelser på den venstreorienterede fløj i nazistpartiet, herunder deres bannerfører [[Gregor Strasser]], blev myrdet, og det samme blev fremtrædende konservative anti-nazister, såsom den tidligere kansler [[Kurt von Schleicher]] og [[Gustav Ritter von Kahr]], som havde slået [[Hitler]]s [[ølkælderkuppet|ølkælderkup]] ned i 1923. Mange af de dræbte var ledere i [[Sturmabteilung]] (SA), de [[paramilitær]]e brunskjorter.
Filosofi Historie